‘பணம் இல்லை என்பதற்காக மறுத்துவிடாமல், சிகிச்சை அளிப்பதுதான் அனைவருக்குமான மருத்துவ சேவை’ என்று ‘உலக சுகாதார நிறுவனம்’ வரையறுத்திருக்கிறது. 2030-ம் ஆண்டுக்கான ‘குன்றாத வளர்ச்சி இலக்கு’க்கு அரசு அங்கீகாரம் வழங்கியிருக்கிறது. அதற்கான காலக்கெடு இன்னும் 12 ஆண்டுகள்தான் என்பதால், இலக்கை எட்ட இந்தியா தொடர்ந்து உழைக்க வேண்டும். ஆண்டுதோறும் வரவு-செலவுத் திட்டத்தில் கூடுதலாக நிதி ஒதுக்கிக்கொண்டே போனால் மட்டும் போதாது, சுகாதார வாழ்க்கையைத் தீர்மானிக்கும் சமூகக் காரணிகளையும் மேம்படுத்த வேண்டும்.